Datum: 2. 7. 2021

**RAZVOJNI CENTER KOČEVJE RIBNICA d.o.o., družba za razvoj in svetovanje**

Trata XIV 6A, 1330 Kočevje

Matična številka: m1527649000

Ident. št. za DDV in davčna številka: SI 76653781

**IZBOR NAJEMNIKA ZA PREMIČNINO Z MOŽNOSTJO ODKUPA, PO METODI JAVNEGA ZBIRANJA PONUDB – *MOBILNA STISKALNICA ZA SOK***

1. **POVABILO K ODDAJI PONUDBE**

Organizator vabi ponudnike, da podajo svojo pisno ponudbo v skladu s to dokumentacijo (obrazci) za sklenitev najemne pogodbe za premičnino z možnostjo odkupa – *mobilna stiskalnica za sok.*

1. Naziv in sedež organizatorja javnega zbiranja ponudb:

Najemodajalec: RAZVOJNI CENTER KOČEVJE RIBNICA d.o.o., družba za razvoj in svetovanje

Trata XIV 6A, 1330 Kočevje

Matična številka: 1527649000

Ident. št. za DDV in davčna številka: SI 76653781

1. Predmet zbiranja ponudb

Mobilna stiskalnica soka je bila nabavljena od proizvajalca ŠRAML d.o.o. septembra 2015 v okviru projekta Evropskega teritorialnega sodelovanja Slovenija-Hrvaška 2007-2013. Do sedaj je stiskalnica obratovala pet sezon. Mobilna stiskalnica soka je očiščena ter brezhibna.

Najemna pogodba se sklepa za obdobje šest (6) let od leta 2021 do konca leta 2026. To obdobje začne teči z dnem podpisa pogodbe za sezono 2021 in se konča po poteku sezone 2026.

Natančen opis predmeta pogodbe je razviden iz prilog:

* Potrdilo o skladnosti za vozilo homologiranega tipa (1) SA 3905257 in
* PRILOGA II + III: TEHNIČNE SPECIFIKACIJE + TEHNIČNA PONUDBA

Ponudbe morajo biti v celoti pripravljene v skladu s to dokumentacijo ter izpolnjevati vse pogoje za udeležbo v postopku zbiranja ponudb.

1. Izhodiščna cena in varščina

Izhodiščna vrednost letne najemnine znaša 4.100,00 EUR/letno brez DDV.

Ponudniki morajo ponuditi najmanj enako ali višjo najemnino od določene izhodiščne cene.

Za resnost ponudbe so ponudniki dolžni do roka, ki velja za oddajo ponudbe, vplačati varščino v višini 500,00 EUR, na račun RC Kočevje-Ribnica d.o.o., št. SI56 0232 0008 9108 764, odprt pri NLB d.d. Ponudniki pod namen nakazila navedejo: *«Varščina za zbiranje ponudb - stiskalnica«*

Izbranemu ponudniku bo varščina brezobrestno všteta v najemnino. Neizbranim ponudnikom bo varščina brezobrestno vrnjena v roku 30 dni po izboru najugodnejšega ponudnika. V primeru odstopa od ponudbe varščina zapade v korist najemodajalca.

1. Rok vezanosti ponudnikov na dano ponudbo:

Ponudniki so vezani na ponudbo še najmanj 30 dni od dneva, določenega za predložitev in odpiranje ponudb.

1. Pogoji za najemnika

Najemnik mora imeti sedež, podružnico ali poslovno enoto na območju ene izmed naslednjih občin Kočevje, Kostel, Osilnica, Loški Potok, Sodražica, Ribnica, Velike Lašče ali Dobrepolje.

Najemnik mora biti registriran v eni izmed naslednjih pravno poslovnih oblik:

* samostojni podjetnik posameznik oziroma gospodarska družba - mikro, malo in srednje podjetje, ki je registrirano po Zakonu o gospodarskih družbah
* zadruga, ki je registrirana po Zakonu o zadrugah
* zasebni zavod, ki opravlja gospodarsko dejavnost in je registriran po Zakonu o zavodih
1. Pogoji oddaje v najem

Premičnina se oddaja v najem v stanju, v kakršnem je na dan objave tega razpisa. Ponudnik ima možnost premičnino pregledati pred podajo ponudbe, najemodajalec ne nosi nobene odgovornosti, če najemnik te svoje pravice ne izkoristi.

Upoštevane bodo le ponudbe, ki bodo izpolnjevale vse zahtevane pogoje iz tega razpisa in bodo enake ali višje od izhodiščne cene posamične premičnine za katero se daje ponudba, ki je določena v seznamu vseh premičnin.

Ponudniki bodo o izidu postopka javnega zbiranja ponudb in sprejemu ponudbe pisno obveščeni najkasneje v roku 15 dni od javnega zbiranja ponudb.

Izbrani ponudnik je dolžan najkasneje v roku 15 dni po opravljeni izbiri najugodnejšega ponudnika skleniti z najemodajalcem najemno pogodbo. Če izbrani ponudnik ne bo sklenil pogodbe v predpisanem roku, se šteje da je od ponudbe odstopil, vplačana varščina pa bo zadržana.

Najemnik mora premičnino prevzeti najkasneje v roku 5 dni od podpisa pogodbe, pri čemer sam nosi vse stroške v zvezi s tem.

Vse stroške v zvezi s pogodbo ter morebitne druge dajatve pogodbe plača izbrani najemnik.

Usluge z mobilno stiskalnico soka je dolžan najemnik vršiti na območju delovanja najemodajalca (območje občin: Kočevje, Kostel, Osilnica, Loški Potok, Sodražica, Ribnica, Velike Lašče in Dobrepolje). Zainteresirani partnerji morajo najemniku nuditi prostor in ustrezne priklope na vodo, elektriko in kanalizacijo. Usluge lahko najemnik izvaja tudi na drugih ustreznih lokacijah, kjer je izkazan interes.

Najemnik oblikuje konkurenčno ceno usluge, ki jo uskladi z najemodajalcem. Stranki se dogovorita, da bosta poiskali ustrezno lokacijo za shranitev predmeta izven sezone obratovanja.

1. Odkupna pravica najemnika

Po preteku najemnega obdobja bo najemodajalec ponudil najemniku predmet pogodbe v odkup v preostali vrednosti opreme, po računovodskih podatkih najemodajalca. V kolikor bo najemnik predmet pogodbe odkupil, se mu že plačane najemnine vštejejo v kupnino.

Za odkup predmeta pogodbe bosta stranki sklenili posebno pogodbo, najemnik bo preostanek kupnine plačal v roku 30 dni od sklenitve kupoprodajne pogodbe.

1. Način in rok plačila najemnine

Najemnik se zavezuje plačevati najemnino na podlagi izstavljenega računa s strani najemodajalca v roku 30 dni od izstavitve. Najemodajalec bo najemnika izstavil račun najkasneje do 30. 1. za tekoče leto. Za leto 2021 bo najemnik plačal sorazmerni del najemnine, na podlagi računa, ki ga bo najemodajalec izstavil v roku 30 dni po podpisu pogodbe.

V kolikor najemna pogodba preneha sredi leta iz razloga na strani najemnika, je ta dolžan plačati najemnino za celotno leto, v katerem je pogodba prenehala.

V primeru zamude s plačilom mu najemodajalec lahko zaračuna zakonite zamudne obresti.

1. Ogled premičnine

Ogled premičnine je možen po predhodnem dogovoru na elektronski naslov: primoz.pahor@rc-kocevjeribnica.si . Ponudniki morajo svoj prihod obvezno najaviti vsaj en dan pred ogledom na zgornji elektronski naslov.

1. Oblika ponudbe in pogoji za udeležbo v postopku javnega zbiranja ponudb

Zavezujoča ponudba mora vsebovati izpolnjene obrazce iz te dokumentacije oz. mora biti iz nje razvidno najmanj naslednje:

* prijava ponudnika s podatki o ponudniku:
	+ firma, naslov oziroma sedež,
	+ matična številka,
	+ davčna številka,
	+ številka transakcijskega računa, naziv in naslov banke za vračilo varščine,
	+ kontaktni podatki,
	+ zakoniti zastopnik podjetja
	+ pooblaščeni zastopnik podjetja, če ponudnik sodeluje po pooblaščencu);
* ponujeno najemnino, ki ne sme biti nižja od objavljene izhodiščne najemnine;
* obvezne priloge, ki morajo biti priložene k prijavi oz. ponudbi pa so naslednje:
	+ izpis iz poslovnega registra (za pravne osebe) oz. priglasitveni list (za samostojne podjetnike);
	+ potrdilo o vplačilu varščine;
	+ izjavo, da se v celoti strinjajo s pogoji tega razpisa;
	+ če ponudnik sodeluje po pooblaščencu mora slednji predložiti pooblastilo.

Ponudba je veljavna le, če bo predložena v pisni obliki na obrazcih iz dokumentacije z vsemi zahtevanimi prilogami. Ponudba mora biti podana v zaprti ovojnici, na ovojnici mora ponudnik označiti svoje podatke ter jo označiti z napisom: »NE ODPIRAJ - ponudba mobilna stiskalnica soka«

1. Rok za oddajo ponudb

Rok za oddajo ponudb: 16. 7. 2021.

Upoštevane bodo ponudbe, ki bodo do roka (prejemna teorija) predložene v zaprtih kuvertah in na predpisanih obrazcih s to dokumentacijo (obrazci). Vse nepravočasno predložene ponudbe bo komisija izločila iz postopka odpiranja ponudb in jih neodprte vrnila ponudnikom.

Komisijsko odpiranje ponudb, ki ne bo javno, bo potekalo: 21. 7. 2021 ob 10.00 uri

1. Postopek izbire najugodnejšega ponudnika oz. merilo:

Edino merilo za izbor najugodnejšega ponudnika je ponujena najemnina.

V kolikor dva ali več ponudnikov ponudita isto letno najemnino, lahko komisija pooblaščena za izvedbo postopka, najboljše ponudnike pozove na pogajanja.

1. Ustavitev postopka

Najemodajalec lahko postopek oddaje v najem ustavi brez obrazložitve v katerikoli fazi, pri čemer se ponudnikom povrne vplačana varščina. Odškodninska odgovornost najemodajalca zaradi ne sklenitve pravnega posla s katerimkoli ponudnikom je izključena

1. Drugo

Dodatne informacije o javnem zbiranju ponudb je možno pridobiti pri Primožu Pahorju, preko elektronske pošte primoz.pahor@rc-kocevjeribnica.si najkasneje do tri dni pred rokom oddaje ponudbe.

Kočevje, dne: 1. 7. 2021

**RC Kočevje - Ribnica d.o.o.**

Direktor Primož Pahor

1. **PRIJAVNI OBRAZEC**
2. Podatki o ponudniku:

|  |  |
| --- | --- |
| Naziv ponudnika (firma): |  |
| Naslov ponudnika: |  |
| Matična številka: |  |
| Davčna številka: |  |
| Številka transakcijskega računa in banka: |  |
| Zakoniti zastopnik, ki bo podpisnik in funkcija: |  |
| Telefonska številka: |  |
| Elektronski naslov ponudnika: |  |
| Kontaktna oseba: |  |
| Telefonska številka kontaktne osebe: |  |
| Elektronski naslov kontaktne osebe: |  |

1. Ponudba

Na podlagi javnega razpisa za IZBOR NAJEMNIKA ZA PREMIČNINO Z MOŽNOSTJO ODKUPA, PO METODI JAVNEGA ZBIRANJA PONUDB – *MOBILNA STISKALNICA ZA SOK*, podajamo naslednjo ponudbo:

|  |  |
| --- | --- |
| Ponujena letna najemnina (brez DDV) | Ponujena letna najemnina (z DDV) |
|  |  |

Izrecno in nepogojno izjavljamo, da smo seznanjeni s pogoji razpisa in predlogom pogodbe ter se z njimi v celoti strinjamo.

1. Priloge

Prilagamo naslednje priloge (obkroži)

* + izpis iz poslovnega registra (za pravne osebe) oz. priglasitveni list (za samostojne podjetnike);
	+ potrdilo o vplačilu varščine;
	+ pooblastilo pooblaščencu[[1]](#footnote-1).

|  |  |  |
| --- | --- | --- |
| V:  | Žig: | Podpis pooblaščene osebe: |
| Dne:  |  |  |

1. **PRILOGE**
* Potrdilo o skladnosti za vozilo homologiranega tipa (1) SA 3905257 in
* PRILOGA II + III: TEHNIČNE SPECIFIKACIJE + TEHNIČNA PONUDBA
1. **OSNUTEK POGODBE**

**Najemna pogodba za premičnino z možnostjo odkupa**

Ki sta jo sklenili in dogovorili naslednje stranke:

**RAZVOJNI CENTER KOČEVJE RIBNICA d.o.o., družba za razvoj in svetovanje**

Trata XIV 6A, 1330 Kočevje

Ki jo zastopa direktor Primož Pahor

Matična številka: 1527649000

Ident. št. za DDV in davčna številka: SI 76653781

*kot najemodajalec*

ter

**firma**

naslov

ki jo zastopa …

Matična številka: …

Davčna številka: ….

*kot najemnik*

**1. člen**

**(uvodne ugotovitve)**

Pogodbeni stranki uvodoma ugotavljata:

* da je najemodajalec izključni lastnik premičnine, mobilne stiskalnice za sok, v nadaljevanju predmet pogodbe;
* da je najemnik seznanjen s stanjem predmeta pogodbe;
* da je najemodajalec pravna oseba s sedežem v Sloveniji in zavezanec za DDV, najemnik *pa pravna oseba/samostojni podjetnik posameznik/zadruga/zavod* s sedežem v Sloveniji in *zavezanec za DDV/ni zavezanec za DDV*;
* da se s to pogodbo stranki dogovorita, da bo najemnik predmet pogodbe vzel v najem za obdobje šestih let, po poteku tega obdobja pa ima pravico predmet pogodbe odkupiti;
* da je najemodajalec objavil javno zbiranje ponudb za oddajo predmeta pogodbe v najem;
* da je najemnik podal svojo ponudbo skladno s pogoji javnega zbiranja ponudb.

**2. člen**

**(čas najemne pogodbe)**

Najemna pogodba se sklepa za obdobje šest (6) let od leta 2021 do konca leta 2026. To obdobje začne teči z dnem podpisa pogodbe za sezono 2021 in se konča po poteku sezone 2026.

**3. člen**

**(najemnina)**

Na osnovi teh ugotovitev se pogodbeni stranki dogovorita, da najemodajalec odda v najem najemniku predmet pogodbe, za dogovorjeno najemnino **\_\_\_\_\_\_\_\_\_ EUR + DDV letno.**

Najemnik se zavezuje plačati navedeni znesek na podlagi izstavljenega računa s strani najemodajalca v roku 30 dni od izstavitve. Najemodajalec bo najemnika izstavil račun najkasneje do 30. 1. za tekoče leto. Za leto 2021 bo najemnik plačal sorazmerni del najemnine, na podlagi računa, ki ga bo najemodajalec izstavil v roku 30 dni po podpisu te pogodbe.

V kolikor ta najemna pogodba preneha sredi leta iz razloga na strani najemnika, je ta dolžan plačati najemnino za celotno leto, v katerem je pogodba prenehala.

V primeru zamude s plačilom mu najemodajalec lahko zaračuna zakonite zamudne obresti.

**4. člen**

**(pravica odkupa)**

Po preteku najemnega obdobja bo najemodajalec ponudil najemniku predmet pogodbe v odkup v preostali vrednosti opreme, po računovodskih podatkih najemodajalca. V kolikor bo najemnik predmet pogodbe odkupil, se mu že plačane najemnine vštejejo v kupnino.

Za odkup predmeta pogodbe bosta stranki sklenili posebno pogodbo, najemnik bo preostanek kupnine plačal v roku 30 dni od sklenitve kupoprodajne pogodbe.

**5. člen**

**(uporaba naprave)**

Najemnik mora poskrbeti, da je lokacija, kjer je predmet pogodbe shranjen, ustrezno zavarovana in skleniti zavarovanje za predmet pogodbe.

Najemnik se zavezuje, da bo najeti predmet uporabljal kot dober gospodar in bo skrbel za usposobljenost oseb, ki bodo delale na predmetu.

Najemnik se zavezuje, da bo predmet tekoče vzdrževal, čistil in menjaval dele, ki se redno obrabljajo, da bo predmet prevažal po cesti z tehnično izpravnim in registriranim vlečnim vozilom.

Morebitne potrebne predelave in dodelave bo izvajal ob soglasju z najemodajalcem in v sodelovanju in dogovoru s proizvajalcem mobilne stiskalnice.

Najemnik ne sme brez pisnega soglasja najemodajalca oddati ali posoditi predmeta te pogodbe v podnajem.

Najemnik odgovarja najemodajalcu za vso nastalo škodo na stroju, kot tudi za morebitno odtujitev stroja.

**6. člen**

**(vzdrževanje in potrošni material)**

Najemnik se zavezuje, da bo predmet tekoče vzdrževal, čistil in menjaval dele, ki se redno obrabljajo.

Vsi redni in izredni stroški povezani z vzdrževanjem v času najemnega razmerja so strošek najemodajalca.

Izredno vzdrževanje zaradi nepravilnega dela in okvar, za katere je odgovoren najemnik, je strošek najemnika.

**7. člen**

**(dodatne določbe)**

Usluge z mobilno stiskalnico soka je dolžan najemnik vršiti na območju delovanja najemodajalca (območje občin: Kočevje, Kostel, Osilnica, Loški Potok, Sodražica, Ribnica, Velike Lašče in Dobrepolje). Zainteresirani partnerji morajo najemniku nuditi prostor in ustrezne priklope na vodo, elektriko in kanalizacijo. Usluge lahko najemnik izvaja tudi na drugih ustreznih lokacijah, kjer je izkazan interes.

Najemnik oblikuje konkurenčno ceno usluge, ki jo uskladi z najemodajalcem. Stranki se dogovorita, da bosta poiskali ustrezno lokacijo za shranitev predmeta izven sezone obratovanja.

**8. člen**

**(prenehanje pogodbe)**

Najemna pogodba lahko sporazumno predčasno preneha s sporazumom obeh strank.

Najemodajalec in najemnik lahko odpovesta najemno pogodbo v vsakem trenutku, brez potrebe navedbe razloga ter s 3 mesečnim odpovednim rokom – redna odpoved.

Najemodajalec lahko pogodbo predčasno odpove brez odpovednega roka:

* V primeru, da najemnik krši določila te pogodbe, pa kršitve kljub pozivu najemodajalca ne odpravi v danem roku;
* V primeru, da najemnik ne poravna najemnine niti po poslanem opominu s strani najemodajalca;
* V primeru, da je zoper najemnika sprožen insolvenčni postopek ali postopek prenehanja najemnika.

Če najemnik po prenehanju najemnega razmerja, ne glede na razlog, ne vrne prostovoljno predmeta pogodbe najemodajalcu, potem je dolžan za vsak dan, ko ima stroj v posesti brez sklenjene najemne pogodbe, plačati najemodajalcu pogodbeno kazen v višini 1,0 % letne najemnine.

Najemnik je dolžan najemodajalcu v primeru odpovedi pogodbe predmet vrniti očiščen in izpraven. V primeru ugotovljenih napak na predmetu lahko najemodajalec zahteva od najemnika odpravo le teh. Ob vračilu predmeta se naredi ustrezen zapisnik.

**10. člen**

**(protikorupcijska klavzula)**

Pogodba, pri kateri kdo v imenu in na račun druge pogodbene stranke, predstavnika ali posrednika organa ali organizacije iz javnega sektorja obljubi, ponudi ali da kakšno nedovoljeno korist za:

* pridobitev posla ali
* za sklenitev posla pod ugodnejšimi pogoji ali
* za opustitev dolžnega nadzora nad izvajanjem pogodbenih obveznosti ali
* za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniškega organa, posrednika organa ali organizacije javnega sektorja, drugi pogodbeni stranki ali njenemu predstavniku, zastopniku posredniku;

je nična.

**11. člen**

**(končne določbe)**

S podpisom te pogodbe najemnik prevzema predmet pogodbe v najem.

Vse morebitne spore bosta stranki reševali sporazumno, v nasprotnem primeru je za reševanje sporov pristojno stvarno pristojno sodišče po sedežu najemodajalca.

Ta pogodba je sestavljena v štirih enakih izvodih od katerih prejme vsaka stranka po dva (2) izvoda.

**12. člen**

**(priloge)**

Sestavni del pogodbe sta prilogi:

* Potrdilo o skladnosti za vozilo homologiranega tipa (1) SA 3905257 in
* PRILOGA II + III: TEHNIČNE SPECIFIKACIJE + TEHNIČNA PONUDBA

Kočevje, dne:\_\_\_\_\_\_\_\_\_\_\_\_\_ Kočevje, dne:\_\_\_\_\_\_\_\_\_\_\_\_\_

Najemodajalec: Najemnik:

**RC Kočevje - Ribnica d.o.o. firma**

Direktor Primož Pahor direktor

1. Le če ponudnik sodeluje po pooblaščencu [↑](#footnote-ref-1)